ประกาศคณะกรรมการกํากับหลักทรัพย์และตลาดหลักทรัพย์ที่ กธ. 11/2553เรื่อง การจดทะเบียนเป็นผู้ประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้าและผู้ค้าสัญญาซื้อขายล่วงหน้า(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 9 มาตรา 16 วรรคสาม และมาตรา 17(4) แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ 1 ให้ยกเลิก(1) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 7/2547เรื่อง การจดทะเบียนเป็นผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าและการเป็นผู้ค้าสัญญาซื้อขายล่วงหน้า ลงวันที่ 23 มกราคม พ.ศ. 2547(2) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 47/2547 เรื่อง การจดทะเบียนเป็นผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าและการเป็นผู้ค้าสัญญาซื้อขายล่วงหน้า (ฉบับที่ 2) ลงวันที่ 8 ตุลาคม พ.ศ. 2547ข้อ 2 ในประกาศนี้"ผู้ประกอบธุรกิจสัญญา" หมายความว่า ผู้ประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้าหรือผู้ค้าสัญญาซื้อขายล่วงหน้าข้อ 3 ประกาศนี้ให้ใช้บังคับกับผู้ขอจดทะเบียนเป็นผู้ประกอบธุรกิจสัญญาซึ่งประกอบธุรกิจสัญญาซื้อขายล่วงหน้าเฉพาะกับลูกค้าที่เป็นผู้ลงทุนสถาบันผู้ลงทุนสถาบันตามวรรคหนึ่ง ให้หมายความถึง ผู้ลงทุนสถาบันตามมาตรา 3 และประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดประเภทนิติบุคคลที่เป็นผู้ลงทุนสถาบันเพิ่มเติมหมวด 1การจดทะเบียน\_\_\_\_\_\_\_\_\_\_\_\_\_\_\_\_\_\_\_\_\_\_\_\_ส่วนที่ 1ประเภทนิติบุคคลและลักษณะของผู้ขอจดทะเบียน\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 4 ผู้ขอจดทะเบียนเป็นผู้ประกอบธุรกิจสัญญาต้องเป็นนิติบุคคลดังต่อไปนี้(1) ธนาคารพาณิชย์หรือบริษัทเงินทุนตามกฎหมายว่าด้วยธุรกิจสถาบันการเงิน(2) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ซึ่งมิได้จํากัดเฉพาะหลักทรัพย์อันเป็นตราสารแห่งหนี้หรือหน่วยลงทุน หรือประเภทการให้สินเชื่อเพื่อธุรกิจหลักทรัพย์ ตามกฎหมายว่าด้วยหลักทรัพย์และตลาดหลักทรัพย์(3) นิติบุคคลที่จัดตั้งตามกฎหมายต่างประเทศซึ่งเป็นผู้ประกอบธุรกิจสัญญาซื้อขายล่วงหน้าประเภทผู้ค้าสัญญาซื้อขายล่วงหน้าตามกฎหมายของประเทศนั้น ทั้งนี้ เฉพาะการขอจดทะเบียนเป็นผู้ประกอบธุรกิจสัญญาซื้อขายล่วงหน้าประเภทผู้ค้าสัญญาซื้อขายล่วงหน้า(4)( สถาบันการเงินที่มีกฎหมายเฉพาะจัดตั้งขึ้น ทั้งนี้ เฉพาะการขอจดทะเบียนเป็นผู้ประกอบธุรกิจสัญญาซื้อขายล่วงหน้าประเภทผู้ค้าสัญญาซื้อขายล่วงหน้าข้อ 5( ผู้ขอจดทะเบียนที่เป็นธนาคารพาณิชย์ บริษัทเงินทุน บริษัทหลักทรัพย์ หรือสถาบันการเงินที่มีกฎหมายเฉพาะจัดตั้งขึ้นตามข้อ 4(1) (2) และ (4) ต้องมีลักษณะดังต่อไปนี้(1) สามารถประกอบธุรกิจสัญญาซื้อขายล่วงหน้าในประเภทที่ขอจดทะเบียนได้ตามกฎหมายที่ควบคุมการประกอบธุรกิจของนิติบุคคลนั้น(2) สามารถดํารงเงินกองทุนและกันเงินสํารองได้ตามหลักเกณฑ์ของกฎหมายที่ควบคุมการประกอบธุรกิจของนิติบุคคลนั้น(3) ไม่อยู่ระหว่างถูกจํากัด พัก หรือระงับการประกอบธุรกิจโดยหน่วยงานที่กํากับดูแลนิติบุคคลนั้น(4) ไม่ปรากฏข้อเท็จจริงต่อสํานักงาน ก.ล.ต. ว่ามีฐานะทางการเงินที่อาจก่อให้เกิดความเสียหายหรือมีพฤติการณ์อื่นที่แสดงให้เห็นว่า อยู่ระหว่างประสบปัญหาทางการเงิน รวมทั้งไม่ปรากฏข้อเท็จจริงว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจข้อ 6 ผู้ขอจดทะเบียนซึ่งเป็นนิติบุคคลที่จัดตั้งตามกฎหมายต่างประเทศตามข้อ 4(3) ต้องมีลักษณะดังต่อไปนี้(1) มีส่วนของผู้ถือหุ้นไม่น้อยกว่า 50 ล้านดอลลาร์สหรัฐ หรือเทียบเท่า(2) มีการประกอบธุรกิจสัญญาซื้อขายล่วงหน้าประเภทผู้ค้าสัญญาซื้อขายล่วงหน้าในต่างประเทศอย่างต่อเนื่องเป็นเวลาไม่น้อยกว่าสิบปี(3) การประกอบธุรกิจสัญญาซื้อขายล่วงหน้าประเภทผู้ค้าสัญญาซื้อขายล่วงหน้าในประเทศที่นิติบุคคลนั้นจัดตั้งขึ้นอยู่ภายใต้การกํากับดูแลของทางการหรือหน่วยงานที่ทําหน้าที่กํากับดูแลสัญญาซื้อขายล่วงหน้าซึ่งเป็นสมาชิกสามัญของ International Organization of Securities Commissions (IOSCO) ที่มีการกํากับดูแลการประกอบธุรกิจไม่ด้อยกว่ามาตรการกํากับดูแลตามพระราชบัญญัติสัญญาซื้อขายล่วงหน้า พ.ศ. 2546(4) ไม่อยู่ระหว่างถูกจํากัดหรือพักการประกอบธุรกิจสัญญาซื้อขายล่วงหน้าประเภทผู้ค้าสัญญาซื้อขายล่วงหน้าโดยทางการหรือหน่วยงานที่มีอํานาจกํากับดูแลการประกอบธุรกิจสัญญาซื้อขายล่วงหน้าของนิติบุคคลดังกล่าว(5) ไม่อยู่ระหว่างถูกกล่าวโทษหรือถูกดําเนินคดีอาญาโดยหน่วยงานที่มีอํานาจตามกฎหมาย หรือเคยต้องคําพิพากษาถึงที่สุดว่ากระทําความผิด ในความผิดเกี่ยวกับการประกอบธุรกิจสัญญาซื้อขายล่วงหน้าหรือธุรกิจหลักทรัพย์โดยไม่ได้รับใบอนุญาตหรือไม่ได้รับการจดทะเบียน หรือความผิดที่มีลักษณะเป็นการหลอกลวง ฉ้อฉล หรือทุจริต(6) ไม่ปรากฏข้อเท็จจริงต่อสํานักงาน ก.ล.ต. ว่ามีฐานะทางการเงินที่อาจก่อให้เกิดความเสียหาย หรือมีพฤติการณ์อื่นที่แสดงให้เห็นว่าอยู่ระหว่างประสบปัญหาทางการเงิน รวมทั้งไม่ปรากฏข้อเท็จจริงว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจ ตลอดจนไม่ปรากฏข้อเท็จจริงว่าขาดความเหมาะสมในการประกอบธุรกิจสัญญาซื้อขายล่วงหน้าของนิติบุคคลดังกล่าวส่วนที่ 2ขั้นตอนการจดทะเบียนและค่าธรรมเนียม\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 7 ให้ผู้ขอจดทะเบียนเป็นผู้ประกอบธุรกิจสัญญายื่นคําขอต่อสํานักงาน ก.ล.ต. พร้อมเอกสารหลักฐานประกอบคําขอตามแบบและวิธีการที่สํานักงาน ก.ล.ต. จัดไว้บนเว็บไซต์ของสํานักงาน ก.ล.ต.ข้อ 8( ให้สํานักงาน ก.ล.ต. พิจารณาคําขอจดทะเบียนเป็นผู้ประกอบธุรกิจสัญญาให้แล้วเสร็จภายในเก้าสิบวันนับแต่วันที่สํานักงาน ก.ล.ต. ได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ 9( ค่าธรรมเนียมในการขอจดทะเบียนและการรับจดทะเบียนเป็นผู้ประกอบธุรกิจสัญญาให้เป็น ดังนี้(1) คําขอจดทะเบียนเป็นผู้ประกอบธุรกิจสัญญา คําขอละ 30,000 บาท(2) การรับจดทะเบียนเป็นผู้ประกอบธุรกิจสัญญา ประเภทละ 200,000 บาทเมื่อสํานักงาน ก.ล.ต. ได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนแล้ว ให้ผู้ยื่นคําขอชําระค่าธรรมเนียมคําขอจดทะเบียนเป็นผู้ประกอบธุรกิจสัญญาแก่สํานักงาน ก.ล.ต.ให้ผู้ได้รับการจดทะเบียนชําระค่าธรรมเนียมการรับจดทะเบียนในวันที่สํานักงาน ก.ล.ต. รับจดทะเบียนส่วนที่ 3การสิ้นสุดลงของการจดทะเบียน\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 10 ในกรณีที่ผู้ได้รับการจดทะเบียนสิ้นสถานะการเป็นนิติบุคคลตามประเภทที่กําหนดในข้อ 4 ให้ถือว่าการจดทะเบียนเป็นผู้ประกอบธุรกิจสัญญาตามประกาศนี้เป็นอันสิ้นสุดลงหมวด 2การดํารงความเป็นผู้ได้รับการจดทะเบียน\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 11 ผู้ได้รับการจดทะเบียนต้องดํารงลักษณะดังต่อไปนี้ตลอดเวลาที่ได้รับการจดทะเบียนเป็นผู้ประกอบธุรกิจสัญญา(1)( ผู้ได้รับการจดทะเบียนซึ่งเป็นธนาคารพาณิชย์ บริษัทเงินทุน บริษัทหลักทรัพย์หรือสถาบันการเงินที่มีกฎหมายเฉพาะจัดตั้งขึ้นตามข้อ 4(1) (2) หรือ (4) ต้องดํารงลักษณะตามที่กําหนดในข้อ 5(2) ผู้ได้รับการจดทะเบียนซึ่งเป็นนิติบุคคลที่จัดตั้งตามกฎหมายต่างประเทศตามข้อ 4(3) ต้องดํารงลักษณะตามที่กําหนดในข้อ 6(1) (3) (4) (5) และ (6)ในกรณีที่ผู้ได้รับการจดทะเบียนไม่สามารถดํารงลักษณะตามที่กําหนดในวรรคหนึ่ง ให้ผู้ได้รับการจดทะเบียนดังกล่าวแจ้งลักษณะที่ไม่สามารถดํารงได้พร้อมข้อเท็จจริงให้สํานักงาน ก.ล.ต. ทราบโดยทันทีข้อ 12 เว้นแต่กรณีที่กําหนดในวรรคสอง ให้สํานักงาน ก.ล.ต. มีอํานาจสั่งให้ผู้ได้รับการจดทะเบียนที่ไม่สามารถดํารงลักษณะตามที่กําหนดในข้อ 11 แก้ไข กระทําการ หรืองดเว้นกระทําการใด ๆ ภายในระยะเวลาที่กําหนด และหากผู้ได้รับการจดทะเบียนไม่ปฏิบัติตามคําสั่งดังกล่าวให้สํานักงาน ก.ล.ต. มีอํานาจเพิกถอนการจดทะเบียนเป็นผู้ประกอบธุรกิจสัญญาได้ในกรณีที่สํานักงาน ก.ล.ต. เห็นว่าเหตุที่ทําให้ผู้ได้รับการจดทะเบียนไม่สามารถดํารงลักษณะตามที่กําหนดในข้อ 11 นั้น เป็นกรณีร้ายแรงถึงขนาดที่ไม่สมควรให้เป็นผู้ประกอบธุรกิจสัญญาต่อไป หรือโดยสภาพของข้อเท็จจริงผู้ได้รับการจดทะเบียนไม่อาจปฏิบัติให้เป็นไปตามลักษณะที่กําหนดได้ ให้สํานักงาน ก.ล.ต. มีอํานาจเพิกถอนการจดทะเบียนเป็นผู้ประกอบธุรกิจสัญญาได้หมวด 3บทเฉพาะกาล\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 13 ให้ถือว่าผู้ได้รับการจดทะเบียนเป็นผู้ประกอบธุรกิจสัญญาตามประกาศคณะกรรมการกํากับหลักทรัพย์และตลาดหลักทรัพย์ซึ่งถูกยกเลิกโดยประกาศนี้ เป็นผู้ได้รับการจดทะเบียนเป็นผู้ประกอบธุรกิจสัญญาตามประกาศนี้ในประเภทที่ได้รับการจดทะเบียนอยู่เดิม และต้องดํารงสถานะการเป็นนิติบุคคลตามประเภทที่กําหนดตลอดจนลักษณะความเป็นผู้ได้รับการจดทะเบียนตามหลักเกณฑ์ที่กําหนดในประกาศนี้ด้วยให้ผู้ได้รับการจดทะเบียนประเภทผู้ค้าสัญญาซื้อขายล่วงหน้าตามวรรคหนึ่งซึ่งเป็นนิติบุคคลที่จัดตั้งตามกฎหมายต่างประเทศในลักษณะเดียวกับที่กําหนดในข้อ 4(3) มีส่วนของผู้ถือหุ้นไม่น้อยกว่า 50 ล้านดอลลาร์สหรัฐ หรือเทียบเท่า ตั้งแต่วันที่ 1 สิงหาคม พ.ศ. 2558 เป็นต้นไปหมวด 4วันมีผลใช้บังคับของประกาศ\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 14 ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2553 เป็นต้นไปประกาศ ณ วันที่ 15 กรกฎาคม พ.ศ. 2553(นายวิจิตร สุพินิจ)ประธานกรรมการคณะกรรมการกํากับหลักทรัพย์และตลาดหลักทรัพย์